text: Hjemmelavet til salg
  11 marts 2012 kl. 16.04
  Det var noget af et tilløbsstykke, da Søndermarkshallen søndag lagde hal-gulv til en stor hobby- og fritidsmesse.
  Udstillerne kom med alskens eksempler på, hvad man kan få fritiden til at gå med.
  Syslerne spændte vidt - fra dukker til nye ideer til haven.
  En del af søndagens udstillere havde arbejdende værksteder i hallen, så de besøgende ved selvsyn kunne se, hvordan kreativiteten kan udfolde sig.
  Overskuddet fra udstillingen går til støtte for både lokalt børne- og ungdomsarbejde og internationale projekter.
  